Cardio-chirurgul pediatru Tammam Youssef, despre operația la nou-născuți: "Trebuie să pătrunzi cu acul în acest milimetru și vena este de doi milimetri".
Tammam Youssef a fost invitatul lui Marius Tucă în emisiunea "Marius Tucă Show" de la Aleph News. Tammam Youssef este cardio-chirurg pediatru. Tammam Youssef: "Aici este o artă, în special la noi-născuți. O ai sau nu".
"Am ajuns în românia în iarna anului 78, 79. Era prima dată când am plecat de acasă. Era o colaborare între Siria și România. Am obținut o bursă de studiu aici", a povestit Youssef."Profesorul care m-a susținut a fost profesorul Pop. Am făcut teza de absolvire la dânsul și mi-a spus că dacă vreau să mă specializez pot să fac aici. M-am întors în Siria doi ani de zile și apoi am revenit în România", a spus Tammam Youssef.Tammam Youssef, despre programul "Inima Copilului"Tammam Youssef a spus că programul "Inima Copilului" este deschis de 8 ani și este realizat în colaborare cu Ministerul Sănătății."Peste 1000 de operații am făcut aici. În special nou-născuți. Am operat un copilaș după cinci ore de când s-a născut. Sau după o zi. Sub trei kilograme", a spus Tammam Youssef."Aici este o artă, în special la noi-născuți. O ai sau nu. Nu este numai o persoană care face asta, ci un grup. Poate nu sunt cunoscuți, dar fac lucruri mari, foarte mari", a mărturisit Youssef.Întrebat de Marius Tucă cum se face analiza, Youssef spune că se pune diagnosticul intrauterin: "Ecografia este de ajuns. Știm dacă are o malformație. Anestezia se face cu o abilitate foarte mare. Trebuie să pătrunzi cu acul în acest milimetru și vena este de doi milimetri".